ບັນດາບຸກຄົນສຳຄັນ ຂອງພັກລັດ ໄດ້ຮັບ ການເລືອກຕັ້ງ ເປັນສະມາຊິກສະພາ ແຫ່ງຊາດລາວ ຊຸດທີ 8
ບັນດາບຸກຄົນສຳຄັນຂອງພັກປະຊາຊົນປະຕິວັດລາວ ໄດ້ຮັບການເລືອກຕັ້ງ ຕາມຄາດໝາຍ ແລະແຜນການ ທີ່ພັກໄດ້ວາງເອົາໄວ້ ທຸກປະການ.
ບັນດາບຸກຄົນສຳຄັນຂອງພັກປະຊາຊົນປະຕິວັດລາວຕ່າງກໍໄດ້ ຮັບການເລືອກຕັ້ງເປັນ ສະມາຊິກສະພາແຫ່ງຊາດລາວ ຊຸດທີ 8 ຕາມຄາດໝາຍ ແລະແຜນການທີ່ພັກໄດ້ວາງເອົາໄວ້ທຸກປະການ ທ່ານກຸແກ້ວ ອັກຄະມົນຕີ ໂຄສົກປະຈຳຄະກຳມະການເລືອກຕັ້ງລະດັບຊາດລາວ ຖະ ແຫລງຢືນຢັນວ່າ ການເລືອກຕັ້ງສະມາຊິກສະພາແຫ່ງຊາດ ຊຸດທີ 8 ແລະສະມາຊິກ ສະພາປະຊາຊົນຂັ້ນແຂວງທົ່ວປະເທດ ເມື່ອວັນທີ 20 ມີນາ 2016 ທີ່ຜ່ານມາ ໄດ້ສິ້ນ ສຸດລົງດ້ວຍຜົນສຳເລັດອັນຈົບງາມ ຊຶ່ງໄດ້ສະແດງອອກຈາກການທີ່ມີປະຊາຊົນລາວ ຈຳນວນເຖິງ 3,657,026 ຄົນ ໄດ້ອອກມາໃຊ້ສິດ ໃນການເລືອກຕັ້ງຄັ້ງນີ້ ໂດຍຄິດເປັນ 97 9 ເປີເຊັນ ຂອງຈຳນວນຜູ້ມີສິດເລືອກຕັ້ງທັງໝົດ 3,733,932 ຄົນ ໃນທົ່ວປະເທດ ໂດຍເຖິງແມ່ນວ່າ ຈະບໍ່ເປັນໄປຕາມເປົ້າໝາຍຊຸກຍູ້ໃຫ້ປະຊາຊົນລາວອອກມາໃຊ້ສິດ ໃນການເລືອກຕັ້ງຄັ້ງນີ້ ຢ່າງຄົບຖ້ວນ ທັງ 100 ເປີເຊັນ ກໍຕາມ ຫາກແຕ່ກໍເປັນການໃຊ້ ສິດເລືອກຕັ້ງ ຢ່າງຖືກຕັ້ງທັງ 100 ເປີເຊັນ ທັງຍັງຮັບປະກັນຄວາມສະຫງົບໄດ້ທັງ 100 ເປີເຊັນ ອີກດ້ວຍ ດັ່ງທີ່ ທ່ານກຸແກ້ວ ໄດ້ຖະແຫລງຢືນຢັນວ່າ: ໂດຍສຳລັບບຸກຄົນສຳຄັນຂອງພັກປະຊາຊົນປະຕິວັດລາວ ທີ່ ໄດ້ຮັບການເລືອກຕັ້ງ ໃນຄັ້ງນີ້ ກໍເປັນໄປຕາມຄາດໝາຍ ແລະ ແຜນການທີ່ພັກວາງໄວ້ທຸກປະການ ຕົວຢ່າງກໍຄື ທ່ານນາງປານີ ຢາທໍ່ຕູ້ ກຳມະການກົມການເມືອງສູນກາງພັກ ແລະປະທານສະ ພາແຫ່ງຊາດລາວ ຊຸດທີ 7 ໄດ້ຮັບເລືອກຕັ້ງເປັນອັນດັບທີ 1 ຈາກເຂດເລືອກຕັ້ງທີ 6 ແຂວງຫຼວງພະບາງ ໃນຂະນະທີ່ ທ່ານ ໄຊສົມພອນ ພົມວິຫານ ກຳມະການກົມການເມືອງສູນກາງພັກ ແລະຮອງປະທານສະພາແຫ່ງຊາດລາວ ຊຸດທີ 7 ກໍຖືກເລືອກຕັ້ງ ເປັນອັນດັບທີ 1 ຈາກເຂດເລືອກຕັ້ງທີ 1 ນະຄອນຫຼວງວຽງຈັນ ນອກຈາກນັ້ນ ກໍມີທ່ານບຸນປອນ ບຸດຕະນະວົງ ກຳມະການບໍລິຫານງານສູນກາງພັກ ແລະ ຮອງນາຍົກລັດຖະມົນຕີ ທີ່ໄດ້ຮັບເລືອກຕັ້ງເປັນອັນດັບທີ 1 ຈາກເຂດເລືອກຕັ້ງ ທີ 12 ແຂວງຄຳມ່ວນ, ທ່ານສົມພັນ ແພງຄຳມີ ກຳມະການບໍລິຫານງານສູນກາງພັກ ແລະຮອງປະທານສະພາແຫ່ງຊາດລາວ ຊຸດທີ 7 ໄດ້ຮັບເລືອກຕັ້ງເປັນອັນດັບ 1 ຈາກ ເຂດເລືອກຕັ້ງທີ 3 ແຂວງຫຼວງນ້ຳທາ, ພົນໂທແສງນວນ ໄຊຍະລາດ ກຳມະການບໍລິ ຫານງານສູນກາງພັກ ແລະລັດຖະມົນຕີວ່າການກະຊວງປ້ອງກັນປະເທດ ທີ່ໄດ້ຮັບ ເລືອກຕັ້ງເປັນອັນດັບ 1 ຈາກເຂດເລືອກຕັ້ງທີ 13 ແຂວງສະຫວັນນະເຂດ ແລະທ່ານ ເອກສະຫວ່າງ ວົງວິຈິດ ກຳມະການກົມການເມືອງສູນກາງພັກ ແລະລັດຖະມົນຕີວ່າ ການກະຊວງສາທາລະນະສຸກ ທີ່ໄດ້ຮັບການເລືອກຕັ້ງ ເປັນອັນດັບ 2 ຈາກແຂວງ ສະຫວັນນະເຂດ ເປັນຕົ້ນ ທາງດ້ານທ່ານຈູມມະລີ ໄຊຍະສອນ ປະທານປະເທດລາວ ໄດ້ສະແດງຄວາມເຊື່ອ ໝັ້ນວ່າ ສະມາຊິກສະພາແຫ່ງຊາດລາວ ທີ່ໄດ້ຮັບການເລືອກຕັ້ງຄັ້ງນີ້ ຈະສາມາດ ຈັດຕັ້ງປະຕິບັດຕາມແຜນຍຸດທະສາດ ການພັດທະນາທີ່ພັກປະຊາຊົນປະຕິວັດລາວ ໄດ້ວາງອອກໄດ້ ເປັນຢ່າງດີ ດັ່ງທີ່ທ່ານໄດ້ໃຫ້ການຢືນຢັນວ່າ: ການເລືອກຕັ້ງຄັ້ງນີ້ ມີຜູ້ສະໝັກຮັບເລືອກຕັ້ງເປັນສະມາຊິກສະພາແຫ່ງຊາດລາວ ຊຸດ ທີ 8 ທີ່ຖືກຮັບຮອງຈາກພັກປະຊາຊົນປະຕິວັດລາວ ຈຳນວນທັງໝົດ 211 ຄົນ ເພື່ອໃຫ້ ປະຊາຊົນລາວເລືອກເອົາ 149 ຄົນ ຈາກ 18 ເຂດເລືອກຕັ້ງທົ່ວປະເທດ ໃນວັນທີ 20 ມີນາ 2016 ຊຶ່ງກໍເປັນມື້ດຽວກັນກັບການເລືອກຕັ້ງສະມາຊິກ ສະພາປະຊົນຂັ້ນແຂວງ ຈຳນວນ 360 ຄົນ ຈາກຜູ້ສະໝັກ ຈຳນວນ 508 ຄົນ ທັງໃນເຂດນະຄອນຫຼວງວຽງຈັນ ແລະ 17 ແຂວງທົ່ວປະເທດ ສຳລັບກ່ຽວກັບຄຸນສົມບັດຂອງຜູ້ທີ່ໄດ້ຮັບການເລືອກຕັ້ງເປັນສະມາຊິກສະພາແຫ່ງຊາດ ຊຸດທີ 8 ກໍຄື ເປັນສະມາຊິເພດຍິງ 41 ຄົນ ຈາກທັງໝົດ 149 ຄົນ ທີ່ແບ່ງເປັນ 55 ຄົນ ຈາກສູນກາງ ແລະ 94 ຄົນ ຈາກທ້ອງຖິ່ນ ສ່ວນກ່ຽວກັບລະດັບການສຶກສານັ້ນ ກໍປາ ກົດວ່າ ມີ 6 ຄົນ ທີ່ຈົບຊັ້ນກາງ, 22 ຄົນ ຈົບການສຶກສາຊັ້ນສູງ, 47 ຄົນ ຈົບປະລິນຍາຕີ, 48 ຄົນ ຈົບປະລິນຍາໂທ ແລະ 26 ຄົນ ຈົບປະລິນຍາເອກ ຕາມລຳດັບ